Si Han Hyo-joo iyo namondag sa Cheongju, North Chungcheong na Probinsya. An saiyang ina iyo sarong paratukdo sa elementarya bago nagin inspektor para sa mga pampublikong eskwelahan, asin an saiyang amaiyo sarong opisyal sa pamhimpapawid na pwersa. Bilang sarong aki, matibay siya sa isports, partikular sa track and field. Sa saiyang ikaduwang taon sa hayskul, nagbalyo siya sa Seoul asin nag-atendir sa Bulgok High School, maski ngani sa pagpugol kan saiyang istrikto asin konserbatibong ama. Naglaog dagos siya sa Dongguk University, kun sain nakisumaro siya sa teatro asin pelikulang departamento.